**10 dage AT SØGE GUDS ÅND**

**med BØN**

**Dag 2 – Helligåndens vidneudsagn**

*”Og når han kommer, skal han overbevise verden om synd og om retfærdighed og om dom.” (Joh 16,8).*

**Vidnesbyrd**

”Helligånden er en person, for han vidner med vores ånd, at vi er Guds børn. Når dette vidneudsagn bliver givet, er det et bevis i sig selv. Ved sådanne anledninger tror vi og er sikre på, at vi er Guds børn.” (Ellen White, *Evangelism*, s.616).

Helligånden arbejder i vores liv i tre faser (Joh 16,8-11). Først, så overbeviser han os om synd og bringer os til Jesus. For det andet, så overbeviser han os om Kristi retfærdighed, som er tilstrækkelig til at frelse os. For det tredje, så driver han Satan og synd ud af vores liv (Joh 16,11).

Mine forældre opdragede deres seks børn (jeg er den femte) til at tro på Gud og Bibelen. Vi lærte, at der var en himmel at vinde og et helvede at undgå. Imidlertid stræbte vi ikke efter et personligt forhold til Gud eller stolede på ham. Min mors bror, min onkel, giftede sig med en syvendedags adventist. En dag sagde min Onkel Harold til sin nye kone, at han vil bevise for hende ud fra Bibelen, at hun ikke behøvede at helligholde sabbatten (lørdag). Efter megen bibelstudium fandt han imidlertid ud af, at Bibelens sabbat faktisk var lørdag. Snart blev Harold døbt og blev syvendedags adventist.

I det rette tidspunkt delte Harold sin tro med vores familie, og selvom jeg prøvede, kunne jeg ikke finde en måde at modbevise læren om sabbatten fra Bibelen. Jeg ønskede ikke at helligholde sabbatten. Det ville være en indgreb i mine planer. Over tid blev Helligåndens overbevisning om, at jeg var en synder på vej til ødelæggelse, dybere i mit hjerte og min bevidsthed. Jeg vidste, at jeg ikke fulgte Gud, og jeg vidste, at jeg ikke ville blive frelst. Omtrent på det tidspunkt kom der et brev fra Onkel Harold, og han beskrev, hvordan himlen ville være, idet han brugte Bibelen som sin autoritet. Mens jeg lyttede til beskrivelsen af himlen, følte jeg et stærkt ønske om at give mit liv til Gud. Og så hørte jeg Guds stemme i mit hjerte så tydeligt, som hvis nogen havde siddet lige ved siden af mig, ”Enten giver du dit liv til mig nu, eller også gør du det aldrig.” Med det samme følte jeg stor frygt. Jeg var ved at bytte himlen ud med ting her på denne jord. Jeg sprang op fra min stol, gik til mit værelse og lukkede døren efter mig. Jeg knælede ved min seng og bad for første gang en bøn, der kom fra hjertet. Jeg havde svært ved at udtrykke nøjagtigt, hvad jeg ønskede at sige, men til sidst bad jeg, ”Kære Jesus, jeg ønsker at være, hvad du ønsker, at jeg skal være. Jeg ønsker at gøre, hvad du ønsker mig at gøre, og jeg ønsker at gå, hvor du ønsker jeg skal gå.”

I det øjeblik, jeg bad denne bøn, følte jeg en forandring fare gennem min krop. Jeg blev befriet fra min gamle vrede og bitterhed, og Guds kærlighed, fred og glæde fyldte mit hjerte. Jeg vidste, at Gud havde hørt min bøn, og jeg vidste, hvad jeg måtte gøre. Jeg rejste mig og gik for at fortælle min mor de gode nyheder – at jeg fra nu af ville leve for Jesus og begynde at helligholde sabbatten. Glædestårer løb ned ad hendes kinder. Inden for dage begyndte jeg at skille mig fra alle de syndige bånd, der havde bundet mig til verden. Nogle folk forstod ikke min beslutning, og vejen frem var endnu ikke helt klar, men min samvittighed var klar, og glæde fyldte mit hjerte! Senere studerede jeg sammen med den lokale Adventist pastor og begyndte at forstå meget mere om Guds vilje for mit liv. Omsider blev jeg døbt og blev et medlem af syvendedags adventistmenigheden. Det er den bedste beslutning, jeg nogen sinde har truffet.

**Bibeltekster at bede over**

Paulus spurgte de 12 mænd fra Efesos, ”Modtog i Helligånden, da I kom til tro?” (ApG 19,2). Hvordan ville du have svaret? Mændene fra Efesos sagde, ”Nej, vi har ikke engang hørt om Helligånden.”

* Joh 16,8-11 – Det er Helligåndens arbejde at overbevise os om synd og lede os til Jesus.
* Rom 3,10,23 – Der er ingen retfærdig, for alle har syndet og mistet herligheden fra Gud.
* Rom 6,23 – Syndens løn er død, men Guds nådegave er evigt liv i Kristus Jesus, vor Herre.
* Joh 3,16 – For således elskede Gud verden, at han gav sin enbårne søn, for at enhver, som tror på ham, ikke skal fortabes, men have evigt liv.
* Ef 2,8.9 – Vi frelst af nåde ved tro, ikke ved vores egen godhed. Det er Guds gave, ikke vores egne fortjenester.
* 1 Joh 5,11-13 – Hvis vi har taget imod Jesus ved tro, kan vi vide, at vi har evigt liv.
* Rom 8,16 – Ånden selv bærer vidne, at vi ved, at vi er Guds sønner og døtre.

Hver dag, når vi vender os mod Jesus i bøn, modtager vi hans tilgivelse og nåde. Ligesom Israels børn dagligt gik ud for at modtage manna fra himlen, kan vi dagligt forny vores forhold til Jesus, livets Brød (Joh 6,58). Ved Helligåndens nærvær i vores liv bekender vi vores synder til Gud, tager imod Jesu retfærdighed i vores sted, og bliver i stand til at modstå Djævelens fristelser (Gal 5,16).

**Forslag til bøn**

* Kære Fader i himlen, jeg ved, at jeg er en synder. Tilgiv min synd, som du har lovet at gøre (1 Joh 1,9). Tak! Du har også lovet at give mig evigt liv, hvis jeg modtager Jesus som min Frelser. I dag vælger jeg Jesus. Jeg kan ikke vente til Jesus kommer.
* Kære Jesus, jeg ønsker altid at vandre i Helligåndens nærhed, så jeg kan opdage Djævelens snigløb og hans onde ånder. Giv mig din styrke til at genkende og modstå deres fristelser (Jak 4,7).
* Jeg stoler på dig nu, Herre, for min frelse. Må jeg have en glad og tillidsfuld forvisning, så mit liv kan tiltrække fortabte sjæle til dig.
* Kære Fader, så mange mennesker i denne verdens kirker har kun religion. De kender ikke Jesus og hans frelsende nåde. Send din Helligånd til at overbevise dem om deres synder og lede dem til Jesus. Få dem til at blive trætte af tomme ceremonier. Må de hungre efter det sande nærvær af Gud i deres liv.
* Herre, vi beder for dem, som er i åndelige og mentale fængsler, at de må blive sat fri fra skyld og andre fangenskaber.
* Herre, kald moderne Valdensere, som er villige til at tjene dig på vanskelige steder.
* Kald på modige missionærer, der er villige til at arbejde i de 746 befolkningsgrupper i Mellemøstens 20 lande.
* Vi beder for 1.000 Missionærer Bevægelsen i Northern Asia-Pacific Division og Southern Asia-Pacific Division. Må disse unge mennesker blive fyldt med kraft til at gøre Guds værk.
* Vi beder for de 202 millioner mennesker i de 41 storbyer i Southern Asia-Pacific Division, som er sværest at nå, at de må lære Jesus at kende.
* Vi beder for ungdommen, som lever farligt for Herren i One Year in Mission og Mission Caleb
* Vi beder også for vores liste med syv eller flere navne [nævn navnene, hvis det er passende]..
* Lokale bønneønsker:

**Forslag til sange**

Find salmer og åndelige sange, der passer til anledningen.